SCB โชว์กำไร Q3 โตทะลัก 40% เฉียด 1.5 หมื่นลบ.บุ๊กพิเศษขาย SCBLIFE-รายได้ค่าธรรมเนียมพุ่ง
SCB โชว์กำไร Q3 โตทะลัก 40% เฉียด 1.5 หมื่นลบ.บุ๊กพิเศษขาย SCBLIFE-รายได้ค่าธรรมเนียมพุ่ง ขณะที่งวด 9 เดือนแรกมีกำไร 3.5 หมื่นลบ. โต 6% เมื่อเทียบกับช่วงเดียวกันของปีก่อนมีกำไร 3.3 ลบ.
SCB โชว์กำไร Q3 โตทะลัก 40% เฉียด 1.5 หมื่นลบ.บุ๊กพิเศษขาย SCBLIFE-รายได้ค่าธรรมเนียมพุ่ง ขณะที่งวด 9 เดือนแรกมีกำไร 3.5 หมื่นลบ. โต 6% เมื่อเทียบกับช่วงเดียวกันของปีก่อนมีกำไร 3.3 ลบ.
18 ต.ค. 2562

ธนาคารไทยพาณิชย์ จำกัด (มหาชน) หรือ SCB รายงานผลการดำเนินงานประจำไตรมาส 3/62 และงวด 9 เดือนแรกปี 2562 มีกำไรสุทธิ ดังนี้

โดยปัจจัยที่ส่งผลให้ธนาคารมีกำไรสุทธิเติบโตมาจากกำไรสุทธิจากการดำเนินธุรกิจปกติจำนวน 10,484 ล้านบาท และกำไรพิเศษจากการขายหุ้นในบริษัทไทยพาณิชย์ประกันชีวิตจำนวน 11,644 ล้านบาท ซึ่งในไตรมาสนี้ ธนาคารได้ตั้งสำรองเพิ่มเติมอีก 9,100 ล้านบาท จากสำรองปกติที่จำนวน 6,173 ล้านบาท รวมเป็นเงินสำรองทั้งสิ้น 15,273 ล้านบาท สำหรับเก้าเดือนแรกของปี 2562 ธนาคารมีกำไรสุทธิจำนวน 34,930 ล้านบาท เพิ่มขึ้น 5.9% จากช่วงเดียวกันของปีก่อน
โดย ณ สิ้นไตรมาส 3 ปี 2562 สินเชื่อโดยรวมมีการขยายตัวในระดับปานกลางที่ 2.2% จากช่วงเดียวกันของปีก่อน ซึ่งสะท้อนสภาพเศรษฐกิจที่ชะลอตัว อย่างไรก็ตามรายได้ดอกเบี้ยสุทธิในไตรมาส 3 ปี 2562 เพิ่มขึ้น 7.4% จากช่วงเดียวกันของปีก่อนเป็นจำนวน 26,191 ล้านบาท จากกลยุทธ์ของธนาคารในการบริหารความเสี่ยงและการปรับพอร์ตสินเชื่อด้วยการเพิ่มสัดส่วนของสินเชื่อที่ให้ผลตอบแทนสูง
ด้านรายได้ที่มิใช่ดอกเบี้ยในไตรมาส 3 ปี 2562 (ที่ไม่รวมรายการพิเศษ) ค่อนข้างทรงตัวจากช่วงเดียวกันของปีก่อน โดยรายได้หลักจากค่าธรรมเนียมสุทธิ (recurring fee) ยังคงเติบโต โดยเฉพาะค่าธรรมเนียมจากการให้สินเชื่อและผลิตภัณฑ์ที่เกี่ยวกับความมั่งคั่ง (wealth products)
ส่วนรายได้จากการดำเนินงาน (ซึ่งรวมกำไรพิเศษ) เพิ่มขึ้น 74.1% จากช่วงเดียวกันของปีก่อน เป็นจำนวน 60,452 ล้านบาท ซึ่งเพิ่มขึ้นมากกว่าการเติบโตของค่าใช้จ่ายในการดำเนินงาน ส่งผลให้อัตราส่วนค่าใช้จ่ายต่อรายได้ลดลงเป็น 29.1% ในไตรมาสที่ 3 ปี 2562
ขณะที่ ณ สิ้นเดือนกันยายน 2562 อัตราส่วนสินเชื่อด้อยคุณภาพเพิ่มขึ้นเป็น 3.01% จาก 2.77% ณ เดือนมิถุนายน 2562 การเพิ่มขึ้นของสินเชื่อด้อยคุณภาพเป็นผลมาจากความผันผวนของเศรษฐกิจในปัจจุบัน อัตราส่วนค่าเผื่อหนี้สงสัยจะสูญต่อสินเชื่อด้อยคุณภาพ ณ สิ้นไตรมาส 3 ปี 2562 อยู่ที่ 144% สำหรับเงินกองทุนตามกฎหมายของธนาคารอยู่ในระดับแข็งแกร่งที่ 18.0%
สำหรับการขายหุ้นในบริษัท ไทยพาณิชย์ประกันชีวิต จำกัด (มหาชน) หรือ SCBLIFE และการเข้าทำสัญญาจัดจำหน่าย ผลิตภัณฑ์ประกันชีวิตผ่านธนาคารระยะยาว (Bancassurance) กับ FWD Group Financial Services Pte. Ltd. เสร็จสมบูรณ์ เมื่อวันที่ 26 กันยายน พ.ศ. 2562
ดังนั้นผลการดำเนินงานของ SCB Life จนถึงวันที่การทำธุรกรรมซื้อขายเสร็จสมบูรณ์จึงยังรวมอยู่ในผลการดำเนินงานของธนาคาร จากการขายหุ้นดังกล่าว ธนาคารได้รับเงินทั้งสิ้น 9.27 หมื่นล้านบาท และมีกำไรจากเงินลงทุน (ก่อนหักภาษี) จำนวน 2.4 หมื่นล้านบาท การขายหุ้นในบริษัทไทยพาณิชย์ประกันชีวิตยังส่งผลให้อัตตราส่วนเงินกองทุน ชั้นที่ 1 ที่เป็นส่วนของเจ้าของของธนาคารเพิ่มขึ้นร้อยละ 1.2 เนื่องจากเงินลงทุนในธุรกิจประกันภัยต้องใช้ เงินกองทุนที่สูงกว่าเงินลงทุนทั่วไปหลายเท่าตัว
นอกจากนี้ จากเงินจำนวนที่ได้รับ 9.27 หมื่นล้านบาท ธนาคารจะทยอยรับรู้เงินจำนวน 1.77 หมื่นล้านบาทเป็นรายได้ตลอดระยะเวลา 15 ปี ตามนโยบายบัญชีของธนาคาร โดยธนาคารยังจะได้รับค่าตอบแทนสำหรับการขายผลิตภัณฑ์ประกันชีวิตตลอดช่วงระยะเวลาความร่วมมือในการ จัดจำหน่ายผลิตภัณฑ์ประกันชีวิตผ่านธนาคาร